เวลาแวะที่ Gourmet ทีไรก็ต้องแวะซื้อน้ำเต้าหู้ของ Unohanaอยู่เสมอ ที่เอ็มโพเรี่ยมจะมี counter ของร้านนี้ตั้งอยู่ซึ่งอยู่ใกล้ๆกับโซนขายไส้กรอก มาทีไรก็ชอบซื้อน้ำเต้าหู้รสขาเขียวกับรสน้ำผึ้งอยู่เสมอ แต่วันนี้รสน้ำผึ้งหมดก็เลยเอารสจืดแทน ราคาก็ขวดละ 32 บาท เราชอบตรงที่ไม่มีวัตถุกันเสีย เลยทำให้เก็บได้ไม่นาน แสดงถึงความสดใหม่ของน้ำเต้าหู้ที่อยู่ได้ไม่เกิน 3 วันนับแต่วันที่ซื้อ ส่วนตัวชอบมากกว่าน้ำเต้าหู้เต้าถ่านซะอีก

น้ำเต้าหู้ของที่นี่จะออกครีมๆ ซึ่งยี่ห้อทั่วไปเราจะไม่ได้รสสัมผัสเหมือนแบบร้านนี้ ถ้าใครชอบน้ำเต้าหู้อย่าลืมมาชิมดูได้นะ แนะนำเลย หาซื้อได้ตาม Gourmet และที่ Isetan ค่ะ

